József E. Nagy

NAGY E. József [nadj] (plumnomo Nagy E. József, Iosif E. Nagy, Jozefo E. Nagy) estas rumanuja hungara inĝeniero pri kemio, universitata docento, fakverkisto, tradukisto. Li naskiĝis en Valea lui Mihai la 30-an de majo 1951.

Biografio
József E. Nagy akiris diplomon de inĝeniero pri kemio en Bukareŝto (1974). Li laboris kaj instruis en Bukareŝto ĝis sia pensiiĝo. Li doktoriĝis en 1998.

Universitataj lernolibroj
Reactoare chimice. Studii de caz. 1991; 
Reacteurs chimiques, théorie et applications. 2001. (kunaŭtoro Grigore Bozga).

En 1970 li eklernis Esperanton. Li debutis en la revuo Paco de Berlino (1981). Li tradukis el la hungara kaj rumana en Esperanton kaj el Esperanto en la hungaran kaj rumanan.

Kunlaboris, kiel kuntradukinto kaj kunredaktoro, al Rumana Antologio.

Volumoj
Mihai Eminescu: Luceafărul/La Vesperstelo. Eldonejo Bero, Berkeley, Kalifornio, Usono 2000. (Tradukinto)
Jozefo E. Nagy: Mia Antologio/Az én antológiám/Antologia mea (tradukaĵoj el la Esperanta poezio. Eldonejo Bero, Berkeley, Kalifornio, Usono 2001). (Tradukinto)
Lajos Magyari: Csoma Sándor naplója/La taglibro de Csoma Sándor. Eldonejo Bero, Rotterdam, Nederlando, 2004. (Tradukinto)
Marinela Dafina: Anonimaj melankolioj. Eldonejo Bero, Rotterdam, Nederlando, 2019. (Kuntradukinto)

Bibliografio
Romániai magyar irodalmi lexikon 

Eksteraj ligiloj
Blogo 

Kategorio:Rumanujaj hungaraj inĝenieroj 
Kategorio:Rumaniaj hungaraj esperantistoj